# name
Accent i acomodació: pressions en la parla d’estudiants mallorquins a Barcelona

# metadata.dc.description[].value
Treballs Finals de Grau Antropologia Social i Cultural, Facultat de Geografia i Història, Universitat de Barcelona, Curs: 2014-2015, Tutor: Ignasi Terradas

# metadata.dc.description.abstract[].value
Hom pot difícilment trobar quelcom més permeable de pressions socials i polítiques que l’ús
d’una llengua. Un canvi en el comportament lingüístic, ja sigui de forma conscient o no, no
pot ser independent del seu context estructural, i necessita d’una anàlisi que el tingui en
consideració. A partir del cas exemplar de desset joves mallorquins estudiant a Barcelona
entre el seu primer i cinquè any de residència, i del reforç d’una investigació quantitativa
d’actituds lingüístiques a la seva illa d’origen, l’article s’aproxima a les pressions que
condueixen als mallorquins catalanoparlants a canviar característiques del seu accent una
vegada a la ciutat, i quina relació s’estableix amb el seu context. S’analitzaran els comentaris
dels parlants i dades del treball de camp amb l’objectiu d’estudiar la relació del barceloní
amb l’estàndard, de què és índex el mallorquí, qüestions d’adaptació i identitat i les
estratègies laborals i econòmiques de l’acomodació lingüística. Es proposarà una reflexió
sobre el perill d’un anàlisi lingüístic en superfície, que no tingui en compte els processos
estructurals, el context de parla ni, irònicament, la veu dels parlants; la importància que té
l’antropologia lingüística en qualsevol estudi de la llengua. Es defensarà una anàlisi del
llenguatge no només com a un medi de comunicació, sinó com una eina de negociació de la
posició del parlant en un entorn social.

# metadata.dc.source[].value
Treballs Finals de Grau (TFG) - Antropologia Social i Cultural

# metadata.dc.title[].value
Accent i acomodació: pressions en la parla d’estudiants mallorquins a Barcelona